## ส่วนที่ 1

**บทนำ**

**1. บทนำ**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 กำหนดให้องค์กรปกครองส่วนท้องถิ่น จัดทำแผนยุทธศาสตร์การพัฒนา แผนพัฒนาสามปี และแผนการดำเนินงาน เพื่อเป็นการกำหนดทิศทางในการพัฒนาท้องถิ่น ให้สอดคล้องซึ่งกันระหว่างแผนทุกแผน และงบประมาณรายจ่ายประจำปี

เพื่อให้การดำเนินการพัฒนาองค์การบริหารส่วนตำบลปากช่อง เป็นไปตามยุทธศาสตร์การพัฒนาที่ได้วางไว้แล้วและให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 จึงได้จัดทำแผนการดำเนินงาน ประจำปี 2557 ขึ้น

**2. วัตถุประสงค์ของแผนดำเนินงาน**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ในการจัดทำแผนดำเนินงานนั้น มีวัตถุประสงค์เพื่อแสดงถึงรายละเอียดแผนงาน โครงการพัฒนาและกิจกรรมที่ดำเนินการในพื้นที่ขององค์การบริหารส่วนตำบลปากช่อง ประจำปีงบประมาณ 2557 ซึ่งเป็นเอกสารที่ระบุแผนงาน/โครงการ/กิจกรรม ที่มีความชัดเจนในการปฏิบัติงาน มีการประสานและบูรณาการ การทำงานกับหน่วยงาน และการจำแนกรายละเอียดต่างๆของแผนงาน/โครงการ ในแผนปฏิบัติการจะทำให้การติดตามประเมินผลเมื่อสิ้นปีมีความสะดวกมากขึ้น

**3. ขั้นตอนการจัดทำแผนการดำเนินงาน**

การจัดทำแผนการดำเนินงาน มีขั้นตอนการดำเนินการดังนี้

1. คณะกรรมการสนับสนุนการจัดทำแผนพัฒนาองค์การบริหารส่วนตำบล รวบรวมแผนงาน โครงการพัฒนาขององค์การบริหารส่วนตำบล หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์การบริหารส่วนตำบล แล้วจัดทำร่างแผนการดำเนินงานเสนอคณะกรรมการพัฒนาองค์การบริหารส่วนตำบล

2. คณะกรรมการพัฒนาองค์การบริหารส่วนตำบลพิจารณาร่างแผนการดำเนินงาน แล้วเสนอผู้บริหารองค์การบริหารส่วนตำบลประกาศเป็นแผนดำเนินงาน ทั้งนี้ให้ปิดประกาศแผนการดำเนินงานภายใน สิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

**4. ประโยชน์ของการจัดทำแผนการดำเนินงาน**

 1. แสดงรายละเอียดโครงการพัฒนาประจำปีที่ชัดเจนยิ่งขึ้น

 2. ทำให้มีความชัดเจนในแนวทางการปฏิบัติงาน

 3. เป็นการประสานและบูรณาการการทำงานกับหน่วยงานต่างๆ

4. การจัดทำแผนการดำเนินงาน จะทำให้การติดตามประเมินผลเมื่อสิ้นปีมีความสะดวกมากขึ้น